1995 թվականին Ման մեկնում է Սիեթլ՝ որպես առևտրային պատվիրակության թարգմանիչ։ ԱՄՆ-ում ընկերներից մեկը Ջեքին ցույց է տալիս, թե ինչպես է գործում Համացանցը։ Բայց Չինաստանի մասին Yahoo! որոնողական համակարգում ինչ-որ բան գտնելու փորձերը ցույց են տալիս, որ անհրաժեշտ տեղեկատվությունը լիովին բացակայում է։ Ման, ով մինչ այդ բոլորովին ծանոթ չէր համակարգիչներին, որոշում է բացել իր ինտերնետ-ընկերությունը և կնոջ ու ընկերոջ միջոցով հավաքում անհրաժեշտ մեկնարկային կապիտալը՝ երկու հազար դոլար։ Վեբ կայքեր պատրաստող ընկերությունը Ման անվանում է «Չինական դեղին էջեր»։ Հետագայում Ման հիշում է․ «Այն օրը, երբ մենք միացանք համացանցին, ես մեր տուն հրավիրեցի ընկերներիս։ Մենք երեք ժամ սպասեցինք կես էջ բեռնելու համար։ Այդ ընթացքում մենք խմեցինք, հեռուստացույց նայեցինք, խաղաթուղթ խաղացինք։ Բայց ես այնքան հպարտ էի։ Ես ապացուցեցի (իմ հյուրերին), որ ինտերնետը գոյություն ունի»։ Խիստ համեստ ֆինանսական դրության պատճառով ընկերության գրասենյակը գտնվում էր Մայի տանը։ Երեք տարի անց ընկերության եկամուտը կազմում է հինգ միլիոն յուան (շուրջ 800 հազար դոլար)։